ಕೃಷ್ಣಾ ತೀರಥ್

ಕೃಷ್ಣಾ ತೀರಥ್ (ಜನನ ೩ ಮಾರ್ಚ್ ೧೯೯೫) ಐಎನ್‌ಸಿ ಯ ಭಾರತೀಯ ರಾಜಕಾರಣಿ . ಅವರು ದೆಹಲಿಯ ವಾಯುವ್ಯ ದೆಹಲಿ ಕ್ಷೇತ್ರವನ್ನು ಪ್ರತಿನಿಧಿಸುವ ಭಾರತದ ೧೫ ನೇ ಲೋಕಸಭೆಯ ಸದಸ್ಯರಾಗಿದ್ದರು. ಅವರು, ಮನಮೋಹನ್ ಸಿಂಗ್ ಸಚಿವ ಸಂಪುಟದಲ್ಲಿ ಮಹಿಳಾ ಮತ್ತು ಮಕ್ಕಳ ಅಭಿವೃದ್ಧಿ ಸಚಿವಾಲಯದ ರಾಜ್ಯ ಸಚಿವೆ (ಸ್ವತಂತ್ರ ಉಸ್ತುವಾರಿ) ಆಗಿದ್ದರು. ಅವರು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ (ಐಎನ್ ಸಿ) ರಾಜಕೀಯ ಪಕ್ಷವನ್ನು ತೊರೆದರು. ನಂತರ ೧೯ ಜನವರಿ ೨೦೧೫ ರಂದು ಅವರು ಭಾರತೀಯ ಜನತಾ ಪಕ್ಷಕ್ಕೆ (ಬಿಜೆಪಿ) ಸೇರಿದರು. ನಂತರ ಮಾರ್ಚ್ ೨೦೧೯ ರಲ್ಲಿ ಅವರು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‌ಗೆ ಮರುಸೇರ್ಪಡೆಯಾದರು.

ಅವರು ದೆಹಲಿಯಲ್ಲಿ ಶಾಸಕರಾಗಿ ತಮ್ಮ ರಾಜಕೀಯ ಜೀವನವನ್ನು ಪ್ರಾರಂಭಿಸಿದರು. ೧೯೮೪-೨೦೦೪ ನಡುವೆ ದೆಹಲಿ ವಿಧಾನಸಭೆಯ ಸದಸ್ಯರಾಗಿದ್ದರು. ೧೯೯೮ ರಲ್ಲಿ, ಅವರು ಶೀಲಾ ದೀಕ್ಷಿತ್ ನೇತೃತ್ವದ ದೆಹಲಿ ಸರ್ಕಾರದಲ್ಲಿ ಸಮಾಜ ಕಲ್ಯಾಣ, ಎಸ್‌ಸಿ ಮತ್ತು ಎಸ್‌ಟಿ ಮತ್ತು ಕಾರ್ಮಿಕ ಮತ್ತು ಉದ್ಯೋಗ ಸಚಿವರಾದರು. ಮುಖ್ಯಮಂತ್ರಿಗಳು ಅವರನ್ನು ಭಿನ್ನಮತೀಯ ಗುಂಪಿನ ಭಾಗವಾಗಿ ನೋಡಿದರು, ಮತ್ತು ಅವರ ಸಂಪೂರ್ಣ ಸಚಿವ ಸಂಪುಟವನ್ನು ವಿಸರ್ಜಿಸುವ ಮೂಲಕ ಅವರ ಸ್ಥಾನಕ್ಕೆ ರಾಜೀನಾಮೆ ನೀಡುವಂತೆ ಒತ್ತಾಯಿಸಿದರು.  ೨೦೦೩ ರಲ್ಲಿ ರಾಜೀನಾಮೆ ನೀಡಿದ ನಂತರ ಅವರು ದೆಹಲಿ ಅಸೆಂಬ್ಲಿಯ ಉಪ ಸ್ಪೀಕರ್ ಆದರು.

೨೦೦೪ ರ ಚುನಾವಣೆಯಲ್ಲಿ ಅವರು ಭಾರತೀಯ ಜನತಾ ಪಕ್ಷದ (ಬಿಜೆಪಿ) ಅನಿತಾ ಆರ್ಯ ಅವರನ್ನು ಸೋಲಿಸಿದರು ಮತ್ತು ಸಂಸತ್ತಿಗೆ ಆಯ್ಕೆಯಾದರು. ೨೦೦೯ ರ ಚುನಾವಣೆಯಲ್ಲಿ, ಅವರು ಮತ್ತೆ ವಾಯವ್ಯ ದೆಹಲಿಯಿಂದ ಬಿಜೆಪಿಯ ಮೀರಾ ಕನ್ವಾರಿಯಾ ಅವರನ್ನು ಸೋಲಿಸುವ ಮೂಲಕ ಆಯ್ಕೆಯಾದರು.

ಮಹಿಳಾ ಮತ್ತು ಮಕ್ಕಳ ಅಭಿವೃದ್ಧಿ ಸಚಿವರು 
ಮಹಿಳಾ ಮತ್ತು ಮಕ್ಕಳ ಅಭಿವೃದ್ಧಿ ಸಚಿವರಾಗಿ, ತೀರತ್ ಅವರು "ಮಹಿಳೆಯರ ಸಮಗ್ರ ಸಬಲೀಕರಣವನ್ನು ಬೆಂಬಲಿಸುವುದು, ಮಕ್ಕಳು, ಹದಿಹರೆಯದ ಹುಡುಗಿಯರು ಮತ್ತು ನಿರೀಕ್ಷಿತ ತಾಯಂದಿರಿಗೆ ಪೂರಕ ಪೋಷಣೆಯ ಸಮರ್ಪಕ ಮತ್ತು ಸಾರ್ವತ್ರಿಕ ಲಭ್ಯತೆಯನ್ನು ಖಚಿತಪಡಿಸುವುದು ಮತ್ತು ಮಕ್ಕಳಿಗೆ ರಕ್ಷಣಾತ್ಮಕ ವಾತಾವರಣವನ್ನು ನಿರ್ಮಿಸುವುದು ಸರ್ಕಾರದ ಆದ್ಯತೆಗಳು" ಎಂದು ಹೇಳಿದರು.

ಕೆಲಸ ಮಾಡುವ ಭಾರತೀಯ ಗಂಡಂದಿರು ತಮ್ಮ ಆದಾಯದ ಒಂದು ಭಾಗವನ್ನು ತಮ್ಮ ಹೆಂಡತಿಯರಿಗೆ ಪಾವತಿಸಬೇಕೆಂದು ತೀರಾಥ್ ಮನೆಕೆಲಸದ ಮೌಲ್ಯವನ್ನು ಲೆಕ್ಕಾಚಾರ ಮಾಡುವುದು ಮತ್ತು ಮನೆಯಲ್ಲಿ ಮಾಡುವ ಕೆಲಸಕ್ಕಾಗಿ ಮಹಿಳೆಯರನ್ನು ಸಾಮಾಜಿಕವಾಗಿ ಸಬಲೀಕರಣಗೊಳಿಸುವ ಗುರಿಯಾಗಿದೆ ಎಂದು ಹೇಳುತ್ತಾರೆ.
ಯುನೈಟೆಡ್ ಸ್ಟೇಟ್ಸ್ ಆರೋಗ್ಯ ಮತ್ತು ಮಾನವ ಸೇವೆಗಳ ಕಾರ್ಯದರ್ಶಿ ಕ್ಯಾಥ್ಲೀನ್ ಸೆಬೆಲಿಯಸ್ ಅವರೊಂದಿಗಿನ ೨೦೧೨ ರ ಸಭೆಯಲ್ಲಿ, ತೀರಾಥ್ ಅವರು ಭಾರತದಲ್ಲಿನ ಮಕ್ಕಳಲ್ಲಿ ಅಪೌಷ್ಟಿಕತೆಯ ಬಗ್ಗೆ ತಮ್ಮ ಕಾಳಜಿಯನ್ನು ಹೇಳಿದ್ದಾರೆ. ಮಕ್ಕಳ ಮರಣವನ್ನು ನಿವಾರಿಸಲು ಶಿಕ್ಷಣ, ಪ್ರತಿರಕ್ಷಣೆ ಮತ್ತು ಪೂರಕ ಪೋಷಣೆಯಲ್ಲಿ ಸುಧಾರಣೆಗಳನ್ನು ಅನುಷ್ಠಾನಗೊಳಿಸಲು ಸಮಗ್ರ ಮಕ್ಕಳ ಅಭಿವೃದ್ಧಿ ಸೇವೆಗಳಂತಹ ಏಜೆನ್ಸಿಗಳ ಪ್ರಾಮುಖ್ಯತೆಯನ್ನು ಅವರು ಒತ್ತಿ ಹೇಳಿದರು.

ರಾಷ್ಟ್ರೀಯ ಹೆಣ್ಣು ಮಕ್ಕಳ ದಿನದ ಛಾಯಾಚಿತ್ರ 
೨೪ ಜನವರಿ ೨೦೧೦ ರಂದು ಮಹಿಳಾ ಸಚಿವಾಲಯ ನೀಡಿದ ಪೂರ್ಣ ಪುಟದ ವೃತ್ತಪತ್ರಿಕೆ ಜಾಹೀರಾತಿನಲ್ಲಿ ಪ್ರಧಾನಿ ಮನಮೋಹನ್ ಸಿಂಗ್ ಮತ್ತು ಕಾಂಗ್ರೆಸ್ ಅಧ್ಯಕ್ಷೆ ಸೋನಿಯಾ ಗಾಂಧಿಯವರ ರಾಷ್ಟ್ರೀಯ ಹೆಣ್ಣು ಮಕ್ಕಳ ದಿನಾಚರಣೆಯ ಅಂಗವಾಗಿ ಮಕ್ಕಳ ಅಭಿವೃದ್ಧಿಯು ಸಿದ್ಧಪಡಿಸಿದ  ಸಮವಸ್ತ್ರದಲ್ಲಿ  ಮಾಜಿ ಪಾಕಿಸ್ತಾನ್ ಏರ್ ಚೀಫ್ ಮಾರ್ಷಲ್ ತನ್ವೀರ್ ಮಹಮೂದ್ ಅಹ್ಮದ್ ಅವರ ಫೋಟೋ ಕಾಣಿಸಿಕೊಂಡಿತು . ಆರಂಭದಲ್ಲಿ ಶ್ರೀಮತಿ ತೀರಾತ್ ತಮ್ಮ ಸಚಿವಾಲಯದ ಪರವಾಗಿ ದೋಷವನ್ನು ಸ್ವೀಕರಿಸಲು ನಿರಾಕರಿಸಿದರು, ಮಾಧ್ಯಮವನ್ನು ಆರೋಪಿಸಿದರು ಮತ್ತು "ಸಂದೇಶ ಚಿತ್ರಕ್ಕಿಂತ ಮುಖ್ಯವಾಗಿದೆ, ಹೆಣ್ಣು ಮಗುವಿಗೆ ರಕ್ಷಣೆ ಮುಖ್ಯ" " ಎಂದರು.  ಅವರು ನಂತರ ಸರ್ಕಾರಿ ಜಾಹೀರಾತಿನಲ್ಲಿ ಪಾಕಿಸ್ತಾನದ ಮಾಜಿ ವಾಯುಪಡೆಯ ಮುಖ್ಯಸ್ಥರ ಫೋಟೋವನ್ನು ಪ್ರಕಟಿಸಿದ್ದಕ್ಕಾಗಿ ತಮ್ಮ ಸಚಿವಾಲಯದ ಪರವಾಗಿ ಕ್ಷಮೆಯಾಚಿಸಿದರು ಮತ್ತು ತನಿಖೆಯು ಇದಕ್ಕೆ ಕಾರಣರಾದವರು ಯಾರು ಎಂದು ಹೊರತರುವುದಾಗಿ ಹೇಳಿದರು.  ಮಾಜಿ ಏರ್ ಮಾರ್ಷಲ್, ಪ್ರಕಟಣೆಯ ಬಗ್ಗೆ ತಿಳಿದ ನಂತರ, " ಇದರ ಬಗ್ಗೆ ತಿಳಿದಿರಲಿಲ್ಲ ಮತ್ತು ಇದು ಒಂದು ಮುಗ್ಧ ತಪ್ಪು ಎಂದು ಭಾವಿಸಿದೆ" ಎಂದರು.

ಅಧಿಕಾರ ದುರುಪಯೋಗದ ವಿವಾದ 
೧೩ ಸೆಪ್ಟೆಂಬರ್ ೨೦೧೦ ರಂದು, ಕೇಂದ್ರೀಯ ಆಡಳಿತಾತ್ಮಕ ನ್ಯಾಯಮಂಡಳಿಯು (ಸಿಎಟಿ) ಕೃಷ್ಣಾ ತೀರತ್ ಅವರ ಪುತ್ರಿ ಯಶ್ವಿ ತೀರತ್  ಅವರ ನೇಮಕಾತಿಯನ್ನು ಸರ್ಕಾರಿ ದೂರದರ್ಶನ ದೂರದರ್ಶನ ನ್ಯೂಸ್‌ನಲ್ಲಿ ಆಂಕರ್-ಕಮ್-ಕರೆಸ್ಪಾಂಡೆಂಟ್ ಹುದ್ದೆಯಿಂದ ಕೆಳಗಿಳಿಸಿತು.

ಅಧ್ಯಕ್ಷ ವಿಕೆ ಬಾಲಿ ನೇತೃತ್ವದ ನ್ಯಾಯಮಂಡಳಿ, ಡಿಡಿ ನ್ಯೂಸ್‌ನೊಂದಿಗೆ ಕೆಲಸ ಮಾಡುವ ಪತ್ರಕರ್ತರ ಆಯ್ಕೆಯನ್ನು ರದ್ದುಗೊಳಿಸಿ, "ಸಂದರ್ಶನದಲ್ಲಿ ಅಂಕಗಳ ದುರುಪಯೋಗ" ಮತ್ತು "ಇಡೀ ಪ್ರಕ್ರಿಯೆಯನ್ನು ಹಾಳು ಮಾಡಿರುವ ಅಕ್ರಮಗಳು" ಬೆಳಕಿಗೆ ಬಂದವು.

ಬಿಜೆಪಿಗೆ ಸೇರ್ಪಡೆ 
೧೯ ಜನವರಿ ೨೦೧೫ ರಂದು, ಅವರು ಬಿಜೆಪಿ ಅಧ್ಯಕ್ಷರಾದ ಶ್ರೀ ಅಮಿತ್ ಶಾ ಅವರನ್ನು ಭೇಟಿಯಾದ ನಂತರ ಔಪಚಾರಿಕವಾಗಿ ಬಿಜೆಪಿ ಸೇರಿದರು.  ಅವರು ೨೦೧೫ ರ ದೆಹಲಿ ವಿಧಾನಸಭೆ ಚುನಾವಣೆಗೆ ಬಿಜೆಪಿ ಅಭ್ಯರ್ಥಿಯಾಗಿ ಪಟೇಲ್ ನಗರದಿಂದ (ದೆಹಲಿ ಅಸೆಂಬ್ಲಿ ಕ್ಷೇತ್ರ) ಸ್ಪರ್ಧಿಸಿದರು ಮತ್ತು ಎಎಪಿಯ ಹಜಾರಿ ಲಾಲ್ ಚೌಹಾನ್ ಅವರನ್ನು ೩೪,೬೩೮ ಮತಗಳ ಅಂತರದಿಂದ ಸೋಲಿಸಿದರು.  ಅವರು ಮಾರ್ಚ್ ೨೦೧೯ ರಲ್ಲಿ ಭಾರತೀಯ ಜನತಾ ಪಕ್ಷವನ್ನು ತೊರೆದರು ಮತ್ತು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‌ಗೆ ಮರುಸೇರ್ಪಡೆಯಾದರು.

ಉಲ್ಲೇಖಗಳು 

ವಿಕಿಪೀಡಿಯ ಅನುವಾದ ಶಿಬಿರ ಲೇಖನ